જૂનાગઢમાં પ્રજાપિતા બ્રમ્હાકુમારીઝ ઈશ્વરીય વિશ્વવિદ્યાલય દ્વારા સૌપ્રથમ વખત આંતરરાષ્ટ્રીય ખ્યાતિપ્રાપ્ત રાજયોગીની બ્રમ્હાકુમારીઝ શિવાનીદીદી તથા ફિલ્મ અભિનેતા તેમજ અવેકનિંગ વીથ બ્રમ્હાકુમારીઝના કાર્યક્રમ સાથે જોડાયેલા સુરેશ આેબેરોયનો કાર્યક્રમ યોજવામાં આવ્યો હતો. કૃષિ આેડિટોરિયમ હોલ, મોતીબાગ ખાતે યોજાયેલા આ અલૌકિક અને અદ્ભૂત કાર્યક્રમ ‘ચેન્જ યોર મૂડ’માં મોટી સંખ્યામાં શહેરીજનો અને મહાનુભાવો ઉપસ્થિત રહ્યા હતા. આ કાર્યક્રમમાં રાજયોગીની બ્રમ્હાકુમારીઝ શિવાનીદીદીએ હકડેઠઠ મેદની વચ્ચે જણાવ્યું હતું કે, ગમે તેવા વ્યક્તિ હોય પરંતુ મનુષ્ય સંસ્કારો, સારા વિચારો અને વાણીથી જીવન બદલી શકે છે તેમજ જીવનમાં નકારાત્મકતા દૂર કરી હકારાત્મક વિચારો લાવી આગળ વધી શકે. કોઈ વ્યક્તિનું શરીર ભલે એક સરખું હોય પરંતુ તેના વિચારો અલગ-અલગ હોય છે જેથી દરેક વ્યિક્તને માન આપો પરંતુ જીવનમાં સફળ થવા માટે સારા વિચારો જરૂરી છે. આ તકે ફિલ્મ અભિનેતા સુરેશ આેબેરોયએ જણાવેલ કે પોતે બ્રમ્હાકુમારીઝ સાથે સંકળાયા બાદ વિચારો અને વાણીમાં પરિવર્તન આવી ગયું છે તેમજ તંબાકુ સહિતના વ્યસનોનો ત્યાગ કર્યો છે. આ ઉપરાંત મેડિટેશનને કારણે વિચારોમાં પણ આમૂલ પરિવર્તન આવ્યું છે. આ તકે તેમણે જીવનમાં સકારાત્મકતા લાવવા પર ભાર મુકયો હતો અને લોકોને મેડિટેશન તરફ વળવું જોઈએ તેમ જણાવ્યું હતું. આ કાર્યક્રમમાં ઉપસ્થિત મહાનુભાવોમાં પ્રિન્સપાલ ડિસ્ટિર્જક્ટ ડી.ટી. સોની, પૂર્વ ધારાસભ્ય મહેન્દ્ર મશરૂ, શરદભાઈ આડતીયા, ગ્રામ વિકાસ એજન્સીના નિયામક ઠેસીયા, મેડિકલ કોલેજના ડીન ડો.સુરેશ રાઠોડ, કોર્પોરેટર સંજય કોરડિયા, સ્ટેન્ડિ»ગ કમિટી ચેરમેન નિલેશ ધુળેશિયા, હેમંતભાઈ નાણાવટી, ડો.બકુલ બૂચ, ચેતન શાહ, કિરણ પુરોહિત, ચાર્ટર્ડ એકાઉન્ટન્ટ વિજય મિશ્રાણી, ભાવિક મિશ્રાણી, મહિલા આગેવાનો આરતીબેન જોશી, જ્યોતિબેન સહિત અનેક વિવિધ ક્ષેત્રના આગેવાનો ઉપસ્થિત રહ્યા હતા.